ทางหลวงเปิดโพย 15 เส้นทางหนีกรุง ช่วงหยุดยาว 4-7 ก.ย.นี้
แนะนำ 15 เส้นทางเลือกบนทางหลวงสายหลักและสายรอง ออกจากกรุงเทพฯ ไปทั่วทุกภูมิภาคทั่วไทยในช่วงวันหยุดยาว 4-7 ก.ย.นี้ภายหลังที่ประชุม ครม. วันนี้ (13 ส.ค.) มีมติเห็นชอบให้กำหนดวันหยุดราชการในเดือนกันยายนเพิ่ม 2 วัน เพื่อชดเชยวันหยุดสงกรานต์ซึ่งถูกยกเลิกไปก่อนหน้านี้ ให้ตรงกับวันศุกร์ที่ 4 ก.ย. และวันจันทร์ที่ 7 ก.ย. ซึ่งจะรวมเป็นวันหยุดยาว 4 วัน ตั้งแต่ 4-7 ก.ย. 2563 (ศุกร์-จันทร์) ซึ่งคาดว่าจะมีประชาชนเดินทางกลับภูมิลำเนาและท่องเที่ยวเป็นจำนวนมาก เพื่อเป็นการอำนวยความสะดวกแก่ผู้เดินทางในช่วงเทศกาล ดังกล่าวทีมข่าวไทยรัฐออนไลน์ จึงขอหยิบยกข้อมูลดีๆจากกรมทางหลวง มาแนะนำ 15 เส้นทางเลือกบนทางหลวงสายหลักและสายรอง ออกจากกรุงเทพฯ ไปทั่วทุกภูมิภาคทั่วไทยโดยเส้นทางที่ประชาชนจะออกจากกรุงเทพฯ-ภาคเหนือ สามารถเดินทางได้ 5 เส้นทาง ส่วนเส้นทางที่จะออกจากกรุงเทพฯ-ภาคตะวันออกเฉียงเหนือ จะมีเส้นทางเลี่ยง 4 เส้นทาง ส่วนประชาชนที่จะเดินทางออกจากกรุงเทพฯ-ภาคตะวันออก มีเส้นทางเลี่ยงออกจาก กทม. จำนวน 3 เส้นทางกรุงเทพฯ-ภาคเหนือเส้นทางที่ 1 จากกรุงเทพฯไปรังสิต (ทางหลวงหมายเลข 1 ถนนพหลโยธิน)-จ.พระนครศรีอยุธยา-จ.อ่างทอง-จ.สิงห์บุรี (ทางหลวงหมายเลข 32 ถนนสายเอเชีย)-อ.มโนรมย์ (ทางหลวงหมายเลข 1 ถนนพหลโยธิน) จากนั้นมุ่งหน้าสู่จังหวัดนครสวรรค์เส้นทางที่ 2 จากกรุงเทพฯไป จ.นนทบุรี (ทางหลวงหมายเลข 340 บางบัวทอง-สุพรรณบุรี)-จ.สุพรรณบุรี (ทางหลวงหมายเลข 340 สุพรรณบุรี-ชัยนาท)-จ.ชัยนาท (ทางหลวงหมายเลข 1 ถนนพหลโยธิน) จากนั้นมุ่งหน้า สู่จังหวัดนครสวรรค์เส้นทางที่ 3 จากกรุงเทพฯไป รังสิต-อ.วังน้อย-จ.สระบุรี-จ.ลพบุรี (ทางหลวงหมายเลข 1 ถนนพหลโยธิน)-อ.ตากฟ้า (ทางหลวงหมายเลข 11) จากนั้นมุ่งหน้าสู่จังหวัดพิษณุโลกเส้นทางที่ 4 จากกรุงเทพฯไปรังสิต-ต่างระดับคลองหลวง (ทางหลวงหมายเลข 1 ถนนพหลโยธิน)-เชียงรากน้อย (ทางหลวงหมายเลข 3214)-ทางหลวงหมายเลข 347 จากนั้นมุ่งหน้าสู่ทางหลวงหมายเลข32 เข้าสู่ภาคเหนือเส้นทางที่ 5 จากกรุงเทพฯไปวงแหวนตะวันออก (ทางหลวงพิเศษระหว่างเมืองหมายเลข 9)-ต่างระดับมหาวิทยาลัยมหาจุฬาลงกรณราชวิทยาลัย(มจร.)-อ.วังน้อย (ทางหลวงหมายเลข 1 ถนนพหลโยธิน)-ถนนโรจนะ (ทางหลวงหมายเลข 309) จากนั้นมุ่งหน้าสู่ทางหลวงหมายเลข 32 เข้าสู่ภาคเหนือกรุงเทพฯ-ภาคอีสานเส้นทางที่ 1 จากกรุงเทพฯไป จ.สระบุรี (ทางหลวงหมายเลข 1 ถนนพหลโยธิน)-ต.ม่วงค่อม (ทางหลวงหมายเลข 205)-อ.ท่าหลวง (ทางหลวงหมายเลข 2256)-อ.ด่านขุนทด (ทางหลวงหมายเลข 2148)-อ.ขามทะเลสอ (ทางหลวงหมายเลข 2068) จากนั้นมุ่งหน้าสู่จังหวัดนครราชสีมาเส้นทางที่ 2 จากกรุงเทพฯไป อ.วังน้อย (ทางหลวงหมายเลข 1 ถนนพหลโยธิน)-จ.สระบุรี-อ.ปากช่อง-อ.สีคิ้ว (ทางหลวงหมายเลข 2 ถนนมิตรภาพ) จากนั้นมุ่งหน้าสู่จังหวัดนครราชสีมาเส้นทางที่ 3 จากกรุงเทพฯไป จ.นครนายก (ทางหลวงหมายเลข 305)-อ.บ้านนา (ทางหลวงหมายเลข 3051)-อ.แก่งคอย (ทางหลวงหมายเลข 3222)-อ.ปากช่อง (ทางหลวงหมายเลข 2 ถนนมิตรภาพ) จากนั้นมุ่งหน้าสู่จังหวัดนครราชสีมา หรือจาก อ.บ้านนาไร่ ใช้ทางหลวงหมายเลข 33 มุ่งหน้าสู่ อ.กบินทร์บุรีสู่อ.อรัญประเทศเส้นทางที่ 4 จากกรุงเทพฯไป จ.ฉะเชิงเทรา (ทางหลวงหมายเลข 314 หรือ ทางหลวงหมายเลข 304)-อ.พนมสารคาม-อ.กบินทร์บุรี-อ.วังน้ำเขียว-อ.ปักธงชัย (ทางหลวงหมายเลข 304) จากนั้นมุ่งหน้าสู่จังหวัดนครราชสีมากรุงเทพฯ-ภาคตะวันออกเส้นทางที่ 1 จากกรุงเทพฯไป จ.ชลบุรี (ทางหลวงพิเศษหมายเลข 7 สาย กรุงเทพฯ-ชลบุรี-พัทยา)เส้นทางที่ 2 จากกรุงเทพฯไป อ.บางปะกง (ทางหลวงหมายเลข 34 ถนนบางนา-ตราด) จากนั้นมุ่งหน้าสู่จังหวัดชลบุรี โดยใช้ทางหลวงหมายเลข3 ถนนสุขุมวิทเส้นทางที่ 3 จากกรุงเทพฯไป อ.พนัสนิคม-จ.ชลบุรี (ทางหลวงหมายเลข 304)กรุงเทพฯ-ภาคใต้เส้นทางที่ 1 จากกรุงเทพฯไป จ.สมุทรสาคร-จ.สมุทรสงคราม (ทางหลวงหมายเลข 35)-แยกวังมะนาว-จ.เพชรบุรี (ทางหลวงหมายเลข 4 ถนนเพชรเกษม) จากนั้นมุ่งหน้าสู่จังหวัดประจวบคีรีขันธ์เส้นทางที่ 2 จากกรุงเทพฯไป อ.สามพราน-อ.นครชัยศรี-จ.นครปฐม -จ.ราชบุรี-แยกวังมะนาว-จ.เพชรบุรี (ทางหลวงหมายเลข 4 ถนนเพชรเกษม) จากนั้นมุ่งหน้าสู่จังหวัดประจวบคีรีขันธ์เส้นทางที่ 3 จากกรุงเทพฯไป ถนนบรมราชชนนี (ทางหลวงหมายเลข 338 ปิ่นเกล้า-นครชัยศรี)-อ.นครชัยศรี-จ.นครปฐม-จ.ราชบุรี-แยกวังมะนาว-จ.เพชรบุรี (ทางหลวงหมายเลข 4 ถนนเพชรเกษม) จากนั้นมุ่งหน้าสู่จังหวัดประจวบคีรีขันธ์.
แนะนำ 15 เส้นทางเลือกบนทางหลวงสายหลักและสายรอง ออกจากกรุงเทพฯไปทั่วทุกภูมิภาคทั่วไทยในช่วงวันหยุดยาว 4-7 ก.ย.นี้
หยุดยาว 4 วัน,หยุดชดเชยสงกรานต์,ชดเชยสงกรานต์,หยุด 4-7 ก.ย. 63,หยุดยาว 4-7,การจราจร,กรมทางหลวง,ข่าวทั่วไป